Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 444/11/2201	Dunajská Streda, 13.3.2013
EEČ : 2-16-40-2013

U Z N E S E N I E

Trestná vec:	obvinený XXXXX  
Prečin:	naplňujúci znaky prečinu ublíženia na zdraví podľa § 157 ods. 1, ods. 2 písm. a) Tr. zák.

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:

Obvinený dňa 14. 12. 2012 poukázal na účet Krajskej prokuratúry Trnava celkovú sumu v o výške 300,- € , z ktorých 50 % t.j. 150,- € je určených na všeobecne prospešné účely a to Materskej škole pri ZŠ s vyučovacím jazykom maďarským v Orechovej Potôni a 50 %, t.j. 150,- € štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou XXXXX
dňa 18. apríla 2011 v čase okolo 19.00 hod. v obci XXXXX, v okrese XXXXX na križovatke ceste III. triedy číslo 57210 s miestnou komunikáciou, v km 5.00 ja jazdy na osobnom motorovom vozidle značky XXXXX XXXXX v smere od miestnej komunikácie k ceste III/57210 nerešpektoval dopravnú značku „Daj prednosť v jazde“, vošiel do jazdnej dráhy zľava po hlavnej ceste v smere od obce Michal na Ostrove, prichádzajúcemu motocyklu značky XXXXX XXXXX vedenému poškodeným XXXXX, v dôsledku čoho poškodený prednou časťou motocykla narazil do ľavej zadnej bočnej časti osobného motorového vozidla, následne motocykel vyletel mimo cestu vpravo, kde narazil do stromu, pričom poškodený XXXXX utrpel zlomeninu bodcovitého výbežku vretennej kosti vpravo, s posunutím úlomkov, ktoré si vyžiadali liečbu v trvaní od 18. 04. 2011 do 16. 09. 2011 podľa znaleckého posudku,

Odôvodnenie: 
Uznesením vyšetrovateľa Okresného riaditeľstva Policajného zboru, Odboru kriminálnej polície XXXXX ČVS: XXXXX zo dňa 25. 01. 2012 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 13. 12. 2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že od obvineného nežiada odškodnenie nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu, zároveň vlastnoručne podpísal písomné vyhlásenie s označeným obsahom.

Obvinený dňa 14. 12. 2012 poukázal na účet Krajskej prokuratúry Trnava celkovú sumu v o výške 300,- € , z ktorých 50 % t.j. 150,- € je určených na všeobecne prospešné účely a to Materskej škole pri ZŠ s vyučovacím jazykom maďarským v Orechovej Potôni a 50 %, t.j. 150,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Poučenie: 
Proti tomuto uzneseniu je prípustná sťažnosť, ktorú je  možné  podať     
                      Do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok.    

JUDr. Ján Sklár
prokurátor